Арганізатары злёту прапанавалі сем’ям паспаборнічаць у некалькіх конкурсах. Ігар Саюк, які, дарэчы, працуе сацыяльным педагогам у СШ №3 г.Івацэвічы, прызнаўся карэспандэнту, што найцяжэйшым выпрабаваннем для яго стаў конкурс “Прысвячэнне”: трэба было прачытаць верш свайго сачынення, прысвечаны самаму блізкаму чалавеку. Наступным выпрабаваннем было прадстаўленне вырабаў, зробленых сваімі рукамі. Конкурс называўся “Сямейная творчасць”.